text: 27 årig mand varetægtsfængslet i fire uger efter vold i nat
  14 december 2014 kl. 12.12
  En diskussion udviklede sig i nat til et voldeligt overfald i Esbjerg. Det betyder i første omgang en varetægtsfængsling på fire uger.
  En mand fra Esbjerg blev i nat anholdt for vold og fik lov til at overnatte i detentionen. Nu bliver hans ophold forlænget, i første omgange i fire uger.
  Omkring klokken tre i nat møder den 27 årige esbjerggenser et par i Borgergade. Efter lidt diskussion parret og manden i mellem, så nikker den 27 årige den anden mand en skalle. Da manden sætter sig på jorden for at sunde sig, får han efterfølgende et knæ i ansigtet.
  Politiet ankom efterfølgende til Borgergade. Den 27 årige mand var stukket af fra stedet, men blev fundet lige i nærheden. Han blev efterfølgende anholdt. Det oplyser Syd- og Sønderjyllands Politi til TVSYD.
  I dag blev han så sigtet for vold og varetægtsfængslet i fire uger.
  